Nezisková organizácia rozvoja vidieckej turistiky, MODRA

Výročná správa za rok 2015
1. Úvod
               Nezisková organizácia rozvoja vidieckej turistiky so sídlom Štúrova 117, 900 01 Modra vznikla v roku 2000 a bola zaregistrovaná v registri neziskových organizácii Krajským úradom v Bratislave pod číslom OVVS/2000/360/24-NO,  IČO 31821456.
             V roku 2007 sa uskutočnila zmena druhu všeobecne prospešných služieb nasledovne :
    Tvorba, rozvoj, ochrana, obnova a prezentácia duchovných a kultúrnych hodnôt.

        NO  poskytuje všeobecné prospešné služby v oblasti tvorby, rozvoja, ochrany  obnovy a prezentácie duchovných a kultúrnych hodnôt zamerané na regionálny rozvoj a vidiecku turistiku, služby v oblasti osvety a propagácie malokarpatského regiónu prostredníctvom propagačných materiálov s cieľom propagácie kultúrnych hodnôt a rozvoj vidieckej turistiky v regióne:
- poradenské a informačné služby zamerané na vidiecku turistiku, vinohradníctvo a ďalšie regionálne tradičné aktivity,

- služby zamerané na spracovanie projektov z fondov EU a pod.

- služby so zameraním na zvýšenie konkurencieschopnosti regiónov a rovnosť príležitosti

      Správna rada prerokovala a schválila dňa 29. marca 2016 predloženú výročnú správu za rok 2015.
        2. Prehľad činností vykonávaných v kalendárnom roku 2015 s uvedením vzťahu k účelu založenia NO.

       Nezisková organizácia  počas roka 2015 vykonávala nasledovné činnosti :

 a. V súlade s rozhodnutím Krajského úradu v Bratislave zo dňa 18. mája 2007 NORVT vykonávala v roku 2015 všeobecneprospešné aktivity na úseku podpory rozvoja domáceho cestovného ruchu a ochranu kultúrneho dedičstva v regióne. Hlavnou neziskovou činnosťou bola prevádzka Malokarpatskej turistickej informačnej kancelárie / MATIK / v Modre, ktorá v priebehu celého roka poskytovala pre turistov neplatené a platené služby. Boli to neplatené služby, ako poskytovanie informácii pre turistov, sprostredkovanie ubytovania. Platené služby : faxová, kopírovacia, inzertná, internetové služby, predaj vstupeniek zo siete Ticketportál, predaj suvenírov, máp, kníh a pohľadníc.  


          Vzhľadom na skutočnosť, že MATIK sa nachádza pri hlavnej komunikácii v meste MODRA, bola návštevnosť závislá od sezónnosti. Počas minulého roka sa konala rekonštrukcia Stoličného potoka na námestí Ľ. Štúra v Modre, čím bol sťažený a obmedzený prístup do MATIK. V letnej turistickej sezóne bola zaznamenaná nižšia  návštevnosť  zahraničných turistov, ktorí požadovali informácie o meste, ubytovacích možnostiach, predaj regionálnych výrobkov. V mimosezónnom období bola návštevnosť predovšetkým obyvateľov mesta Modra a okolie, ktorí požadovali  inzertné služby, prípadne rôzne informácie v oblasti mestského a regionálneho domáceho cestovného ruchu. Pre potreby obyvateľov Modry a regiónu sme zabezpečili programy kultúrnych podujatí v Bratislave a Pezinku.
           b. Pri príležitosti podujatia PIKNIK v Harmónii sme zorganizovali v penzióne HARMONIA výstavu dokumentov o obnove historických domov v Modre. Rekonštruované objekty v Modre boli ocenené od AINOVA Svätý Jur. Súčasne sme v spolupráci s Modranským turistickým spolkom usporiadali výstavu fotografii a dokumentov o histórii turistiky v Modre a v Malých Karpatoch. O podujatie bol medzi návštevníkmi podujatia PIKNIK veľký záujem. O úspešnom podujatí prikladáme podrobnú publikovanú informáciu v prílohe.

            c. V priestoroch MATIK sme uskutočnili v spolupráci so spolkom VINCÚR a Modranský turistický spolok spoločenské vzdelávacie  podujatia.  Pravidelne sme zabezpečovali programy kultúrnych podujatí v Bratislave a Pezinku a ďalšie informačné materiály z MVC, noviny Pezinčan a Kuriér z Bratislavy. Získali  sme vývesnú informačnú skrinku, ktorá je umiestnená pri MU v Modre. Do skrinky dávame okrem MATIK informácie od Modranského turistického spolku, od spolku vinárov VINCÚR a Modranskej muzeálnej spoločnosti. 
           d. V priebehu roka 2015 sme začali realizovať spoluprácu s Literárnym týždenníkom a internetovým časopisom SLOVO, kde sme publikovali rozsiahle príspevky o obnove kultúrnych pamiatok v Modre, o malokarpatskom vinohradníctve, o rozvoji vidieckej turistiky na Slovensku, o aktivitách absolventov Vysokej školy poľnohospodárskej v Nitre z roku 1964 a ďalšie príspevky, ktoré mali pozitívnu odozvu od čitateľov.
              Popri prevádzke MATIK v roku 2015 boli uskutočnené ďalšie verejnoprospešné aktivity :
· Úzko spolupracujeme so Spolkom vinohradníkov a vinárov VINCÚR v Modre pri organizovaní výstavy VITIS AUREA. NORVT zabezpečuje výstavné vzorky zo zahraničia najmä Rakúska. Najúspešnejším zahraničným vystavovateľom udeľuje cenu NORVT v Modre – keramický džbán. V roku 2015 cenu získal vinár z Českej republiky.
· Pravidelne publikujeme odborné príspevky v novinách a časopisoch Obecné noviny, Gastro, Roľnícke noviny, VINIČ a VÍNO, Pezinsko a v ďalších periodikách.
· Zástupca NORVT Ing. František Mach bol v hodnotenom období členom Komisie podnikania a CR pri MZ Modra. Ďalej spolupracoval s predstavenstvom SZVTA jej predsedom Štefanom Pírim z Dudiniec.


Vzhľadom na podpísanú zmluvu o bezplatnom užívaní administratívnych priestorov pre MATIK, naša NO sa zaviazala spravovať budovu na Štúrovej 117 v Modre. Pracovníčka NORVT Jana Soukupová organizačne zabezpečuje prenájom ubytovacích a kancelárskych priestorov v budove pre podnikateľské subjekty, zabezpečuje údržbu a prevádzku budovy. Uvedené činnosti sú ovplyvnené dopytom podnikateľských priestorov v meste. Celkove možno hodnotiť podnikateľskú aktivitu v meste ako podpriemernú. Ponuka voľných administratívnych priestorov v meste je väčšia ako sú požiadavky, čo sa prejavuje i nízkym využitím administratívnych priestorov v budove. V minulom roku sa nám nepodarilo prenajať pivničné priestory na podnikanie, čím vznikla NO strata finančných prostriedkov pre svoju činnosť. 
Činnosť NORVT zabezpečoval v hodnotenom období jeden administratívny pracovník – Jana Soukupová, ktorá  súčasne vykonávala riadiacu funkciu v prevádzke MATIK. Na dobrovoľných prácach v Neziskovej organizácii sa ďalej zúčastnili Ing. František Mach a Ing. M. Senka. Technické vybavenie MATIK je primerané možnostiam. Okrem počítača, faxu, tlačiarne má MATIK i kopírovaciu techniku, ktorá je však poruchová a zastaralá. Žiada sa modernizovať technické vybavenie, ktoré však z dôvodov nedostatku finančných zdrojov je v súčasnosti nereálne. 
Hospodárenie organizácie je ovplyvnené skutočnosťou, že nemáme žiadnu finančnú podporu zo strany mestskej samosprávy. Z uvedených podnikateľských aktivít nie je možné finančne zabezpečiť prevádzku MATIK, odmeňovanie pracovníčky Jany Soukupovej je na úrovni minimálnej mzdy. V priebehu roka boli odvádzané všetky potrebné odvody do sociálnej a zdravotnej poisťovne. Organizácia v súčasnosti nemá žiadne nedoplatky voči iným organizáciám. 
       3. Ročná účtovná závierka a zhodnotenie základných údajov v nej obsiahnu-
     tých. 
Tvorí prílohu podľa formy účtovníctva – jednoduché.
       4. Výrok audítora k ročnej účtovnej závierke.
  Ročnú účtovnú závierku nebolo potrebné overovať audítorom vzhľadom na objem
 finančných prostriedkov.

       5. Prehľad o peňažných príjmoch a výdavkoch.
Príjmy a výdavky /počiatočný stav k 1.1.2015/
Výdavky rozdeliť: 1. Výdavky na správu :  
Výdavky spolu :
Uviesť  osobitne:  1. Konečný zostatok v pokladni k 31. 12. 2015         
                                2. Konečný zostatok na účte k  31.12. 2015             
                                3. Konečný zostatok  spolu  k  31.12.2015             
     6. Prehľad rozsahu príjmov(výnosov) v členení podľa zdrojov.

NORVT nedostala v r. 2015 žiadne dary, ani finančné príspevky poskytnuté obcou, vyšším územným celkom, alebo štátom.
     7. Stav a pohyb majetku a záväzkov neziskovej organizácie.
NORVT nemá majetok, finančné prostriedky na účte a v pokladni sú uvedené vyššie. 

      8. Zmeny  a nové  zloženie  orgánov  neziskovej  organizácie, ku ktorým  došlo 

     v priebehu roka.
 V sledovanom období nedošlo k zmene  a ani k zmene v zložení orgánov neziskovej
organizácie.

       9. Ďalšie údaje určené správnou radou.
   Správna rada neurčila žiadne ďalšie údaje na zverejnenie vo výročnej správe.

       10. Vyjadrenie revízora.
 Revízor preskúmal hospodárenie neziskovej organizácie a nemá pripomienky.

                                                                                           Ing. František Mach CSc.
V Modre 29. marca 2016                                                            ........................................................ 

                                                                                                /podpis toho, kto vypracoval výročnú správu,

                                                                                                                  podpis za správnu radu,

                                                                                                                        podpis revízora/

